Passetto di Borgo

Passetto di Borgo (lyhemmin Passetto) on Rooman Borgon kaupunginosassa kulkeva käytävä, joka johtaa Vatikaanista Castel Sant’Angelon linnoitukseen. 

Käytävän rakennutti paavi Nikolaus III 1277 käyttäen hyväksi jo aiemmin pystytettyjä muurin osia. Passetto näyttää ulospäin tavalliselta kaupunginmuurilta, mutta sen päällä kulkee 800 metriä pitkä käytävä, jota pitkin paavi saattoi vaaran uhatessa paeta Vatikaanista linnoitukseen. Paavi Aleksanteri VI käytti pakoreittiä, kun Kaarle VIII miehitti Rooman 1494, ja paavi Klemens VII pakeni sitä pitkin Rooman ryöstön aikana 1527, kun Kaarle V:n joukot tunkeutuivat kaupunkiin.

Lähteet

Viitteet 

Rooman rakennukset ja rakennelmat
Muurit